Elçin Hüseynov

Elçin Əlipənah oğlu Hüseynov () — Azərbaycanın estrada müğənnisi.

 Həyatı 
Hüseynov Elçin Əlipənah oğlu, 1976-cı il dekabr ayının 19-da Cəlilabad rayonunun Hacıismayillı kəndində ziyalı ailəsində anadan olmuşdur. 1982-ci ildə Haciismayilli kend orta məktəbin 1-ci sinfinə getmiş, 1992–1993-cü tədris ilində Cəlilabad rayon Hacıismayıllı kənd orta məktəbini və eyni zamanda paralel olaraq, musiqi məktəbini əla və yaxşı qiymətlərlə bitirmişdir.

1993–1996-cı illər ərzində Cəlilabad rayon mədəniyyət mərkəzində müğənni kimi fəaliyyət göstərmiş, demək olar ki, rayon üzrə keçirilən bütün dövlət tədbirlərində bir qayda olaraq yaxından iştirak etmişdir. Qabaqcıl fəaliyyətlərinə görə dəfələrlə Rayon İcra Hakimiyyəti başçısı, Rayon Təhsil və Mədəniyyət şöbələrinin fəxri fərmanları ilə təltif olunmuşdur.

1997–2002-ci illərdə Azərbaycan Dövlət Mədəniyyət və İncəsənət Universitetinin kulturalogiya fakültəsinin mədəniyyətşünaslıq ixtisasını bitirmişdir.

Azərbaycanın əməkdar artisti Sabir Mirzəyevdən üç il muğam, Bakı Musiqi Akademiyasında isə klassik estrada müğənnisi Teymur Əmrahdan iki il vokal dərsləri almışdır.

 Şəxsi həyatı 
2008-ci il may ayının 24-də ailə həyatı qurmuşdur — Raya, Röya, Pənah və Əli adlı 4 övladı var.

 Karyerası 
25–26 ildir ki, fasiləsiz olaraq müğənni kimi fəaliyyət göstərən sənətçi rəhbərlik etdiyi "NİEL" orkestrın üzvləri ilə birlikdə Respublikamızda keçirilən dövlət tədbirlərində, üzvü olduğu Yeni Azərbaycan Partiyasının təşkil etdiyi konsertlərdə, rayonlarda, kəndlərdə, hərbi hissələrin əsgərləri qarşısında, qocalar evində, kimsəsiz uşaqlar evində, Bakı şəhəri və eyni zamanda Azərbaycanın sərhədlərindən uzaqlarda: Türkiyədə, Rusiyada, İran İslam Respublikasında, Ukraynada, Almaniyada və s. müxtəlif illərdə keçirilən konsertlərdə Azərbaycan mədəniyətini layiqincə təmsil etmiş və sənətinin yaradıcılıq gücündən peşəkarlıqla bəhrələnməyə səy göstərmişdir.

1997–1998-ci illərdən etibarən efirlərdə olan sənətçi özünəməxsus ifaları ilə hər zaman Azərbaycan xalqının sevgisini və rəğbətini qazanmışdır. Azərbaycan Respublikasının Televiziya fondunda bir neçə solo konsertləri, Radio fondunda isə sənətçinin ifasında bir çox bəstəkar mahnıları, xalq mahnıları, təsnif və muğamlarından ibarət lent yazıları saxlanılır. Bu təbii ki, müğənnini bir el müğənnisi kimi çox sevindirmişdir.

Mahnı yaradıcılığı ilə daim məşğuldur, artıq 10 diskin, 20-dən cox ekran işinin müəllifi olmuşdur.

 Diskoqrafiyası 

 Sinqlları 

 Albomları 
 2000-ci il "Anama qurban"
 2001-ci il "Hansını sevim görən"
 2003-cü il "Ay qız sən oyna"
 2004-cü il "Baba"
 2005-ci il "Bir kimsəm də yox"
 2007-ci il "İki ürək"
 2011-ci il "Öyrətdim"
 2013-cü il "Yalanın adı"
 2016-cı il "Sən ağlama"
 2019-cu il "Abi

 Konsertləri 
 2002-ci ildə "Şəhriyar" adına mədəniyyət mərkəzində ilk solo konsert
 2004-cü ildə məşhur türk müğənnisi Çengiz Kurtoğlu ilə birlikdə möhtəşəm məkanların birin də "İki dövlət bir millət" adlı konsert
 2006-cı ildə "NİEL" məkanda solo konsert
 2008-ci ildə türk müğənnisi Çingiz Kurtoğlu ilə birlikdə növbəti dəfə "Son gecə" adlı solo konsert
 2010–2015-ci illər bir neçə rayonlarda, Milli Məclisə keçirilən seçkilər ilə bağlı silsilə şəkildə solo konsertlər
 2017-ci il 19 Sentyabr da İran İslam Respublikasının paytaxtı Tehran şəhərində, "Vizarəti Kişvər" sarayında "NİEL" orkestrı ilə birlikdə konsert
 2018-ci ildə də bir daha eyni məkanda, "Vizarəti Kişvər" sarayında "NİEL" orkestrı ilə birlikdə konsert

 İstinadlar 

 Xarici keçidlər 
  15x15px
  15x15px


Kateqoriya:Azərbaycanın pop müğənniləri
Kateqoriya:Azərbaycan müğənniləri
Kateqoriya:Kişi müğənnilər